El Decret 421/2006, de 28 de novembre, de creació, denominació i determinació de l'àmbit de competències dels departaments de l'Administració de la Generalitat de Catalunya, atribueix al Departament d'Acció Social i Ciutadania les competències en matèria de polítiques de joventut.
Així mateix, el Decret 572/2006, de 19 de desembre, de reestructuració parcial del Departament d'Acció Social i Ciutadania, preveu com a òrgan del Departament la Secretaria de Joventut, amb les funcions, entre d'altres, d'impulsar i fer el seguiment del Pla Nacional de Joventut.
Un dels eixos d'aquest Pla és el foment de la participació juvenil.
Són dos anys d'experiència en la tramitació d'aquestes subvencions, que tenen el seu origen en el conveni de col·laboració, signat en data 28 de juliol de 2005 entre el llavors Departament competent en matèria de joventut i l'Agència Catalana de Cooperació al Desenvolupament.
L'objecte d'aquest conveni és realitzar una activitat de foment adreçada a entitats juvenils en l'àmbit de la cooperació al desenvolupament i la solidaritat internacional.
La clàusula segona del conveni disposa que la Secretaria de Joventut farà pública la convocatòria de les subvencions, n'aprovarà les bases i realitzarà les tasques de gestió que siguin necessàries.
Aquest conveni va ser prorrogat per a l'any 2006 i també ho ha estat per enguany, mitjançant l'addenda de 19 d'abril de 2007 signada entre el Departament d'Acció Social i Ciutadania i l'Agència Catalana de Cooperació al Desenvolupament, atès el canvi d'estructuració del Govern.
Mitjançant la signatura de l'addenda de pròrroga, l'Agència Catalana de Cooperació al Desenvolupament transfereix al Departament d'Acció Social i Ciutadania la quantitat de 150.000,00 euros a càrrec de les partides 4826802, Desenvolupament, i 4826804 Educació i Capacitats, del pressupost d'aquesta Agència a càrrec del pressupost de la Generalitat de Catalunya per a l'any 2006, prorrogats per a l'any 2007, i a la partida corresponent dels pressupostos de la Generalitat de Catalunya per a l'any 2007.
Aquesta transferència es fa amb l'objectiu de col·laborar en el procés de concessió de les subvencions que es fan públiques mitjançant aquesta Ordre.
Les modificacions introduïdes per aquesta Ordre venen motivades, bàsicament, per la voluntat de millorar i de dotar de major eficàcia el procés de concessió de les subvencions.
En aquest sentit, i arran de la gestió d'aquest procés en exercicis anteriors, s'ha detectat la necessitat d'avançar el període de presentació de sol·licituds previst a la base 7 de l'annex 1 de l'Ordre PRE/405/2006, de 31 de juliol, que establia com a data límit de presentació el 8 de setembre de l'any de la convocatòria.
Aquesta data límit retardava la resolució del procediment de concessió de les subvencions, la qual cosa dificultava, en molts casos, la realització de les activitats subvencionades per part de les entitats beneficiàries.
La Llei 38/2003, de 17 de novembre, general de subvencions, i el seu Reglament de desenvolupament, aprovat per Reial decret 887/2006, de 27 de juliol, pel seu caràcter bàsic, tenen afectacions sobre les normes reguladores de bases de les subvencions elaborades per l'Administració de la Generalitat de Catalunya.
Vistos la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i d'acord amb el que preveuen el capítol IX del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre; els preceptes bàsics de la Llei estatal 38/2003, de 17 de novembre, general de subvencions, i del seu Reglament, aprovat mitjançant el Reial decret 887/2006, de 21 de juliol; i el Decret 647/2006, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per a l'any 2006, aprovats per la Llei 20/2005, de 29 de desembre, mentre no siguin vigents els de l'any 2007, i en ús de les atribucions que em confereix la normativa vigent,
Fer pública la convocatòria del concurs públic de concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat internacional per a l'exercici 2007.
Pel que fa a aquesta convocatòria, l'Agència Catalana de Cooperació al Desenvolupament durà a terme les actuacions que preveuen les bases reguladores de les subvencions.
L'atorgament d'aquestes subvencions, com també l'objecte, les condicions, la finalitat, els criteris de valoració, els requisits de participació i la documentació a portar es regeixen per l'Ordre PRE/405/2006, de 31 de juliol, d'aprovació de les bases per a la concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat internacional (DOGC núm. 4696, de 11.8.2006), i per aquesta Ordre, que la modifica.
Per atendre les sol·licituds de subvencions a projectes de cooperació internacional al desenvolupament i solidaritat internacional la quantitat màxima inicial disponible és de 300.000,00 euros a càrrec a les partides 482000100/3210 i 481000100/3210 dels pressupostos de la Generalitat de Catalunya per a l'any 2006, prorrogats per a l'any 2007, i a la partida corresponent dels pressupostos de la Generalitat de Catalunya per a l'any 2007.
El crèdit inicial disponible indicat al paràgraf anterior es pot modificar d'acord amb la normativa vigent.
El termini de presentació de les sol·licituds de subvencions per a l'exercici 2007 és des de l'endemà de la publicació d'aquesta convocatòria fins al dia 11 de juny de 2007.
El termini màxim per resoldre aquestes subvencions és de 6 mesos, comptats des de la data de publicació d'aquesta convocatòria.
La tramitació de les subvencions objecte d'aquesta convocatòria correspon a la Secretaria de Joventut, i la resolució a la persona titular del Departament d'Acció Social i Ciutadania, a proposta de la junta d'avaluació formada per tres membres de la Secretaria de Joventut i tres membres de l'Agència Catalana de Cooperació al Desenvolupament prevista a la base 9 de l'annex 1 de l'Ordre PRE/405/2006, de 31 de juliol.
La proposta que s'elevarà a l'òrgan resolutori per mitjà del director de l'Agència Catalana de Cooperació al Desenvolupament.
Les resolucions finals dels procediments d'aquesta convocatòria es notifiquen fent-les públiques als taulers d'anuncis de la Secretaria de Joventut, als de les oficines de la Secretaria de Joventut al territori, a la web de la Secretaria de Joventut, així com al tauler d'anuncis i a la web de l'Agència Catalana de Cooperació al Desenvolupament.
Paral·lelament es comunicarà a les persones interessades per correu certificat, amb justificant de recepció, si la seva sol·licitud ha estat acceptada o no.
Sens perjudici de l'obligació de resoldre, si en el termini de sis mesos no hi ha hagut cap resolució expressa, es considerarà desestimada la sol·licitud, de conformitat amb l'article 94.1, regla tercera, del Decret legislatiu 3/2002, de 24 de desembre, pel qual s'aprova el Text refós de la llei de finances públiques de Catalunya, amb relació a l'article 3 de la Llei 23/2002, de 18 de novembre, d'adequació de procediments administratius amb relació al règim de silenci administratiu i el termini de resolució i notificació.
Als efectes de publicitat complementària, es publicaran al DOGC les subvencions concedides d'un import superior a 3.000,00 euros.
Contra les resolucions que finalitzen els procediments de sol·licitud d'aquestes subvencions, que exhaureixen la via administrativa, les persones interessades poden interposar, potestativament i prèviament al recurs contenciós administratiu, recurs de reposició davant el mateix òrgan que les ha dictades, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini d'un mes comptat des de l'endemà de la recepció de la notificació de la resolució impugnada.
Contra la desestimació expressa del recurs de reposició, si és el cas, o bé directament contra la mateixa resolució impugnada, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la data de recepció de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Les dades de caràcter personal obtingudes en la gestió d'aquestes subvencions s'incorporaran al fitxer automatitzat de sol·licitants de subvencions de la Secretaria de Joventut, regulat a l'Ordre PRE/546/2006, de 13 de novembre.
La seva finalitat és la gestió administrativa de les subvencions, i el seu destinatari és la Secretaria de Joventut.
Modificació de l'Ordre PRE/405/2006, de 31 de juliol, d'aprovació de les bases per a la concessió de subvencions per a projectes que realitzen les entitats juvenils en l'àmbit de la cooperació al desenvolupament i la solidaritat internacio-nal:.1 Es modifica l'apartat 5.1 de l'Annex 1 de l'Ordre PRE/405/2006, el qual queda redactat de la forma següent:.5.1 Les sol·licituds per a cada subvenció s'han de formalitzar mitjançant instància, segons el model oficial facilitat per la Secretaria de Joventut del Departament d'Acció Social i Ciutadania, adjuntant la documentació complementària que es detalla a la base 6 d'aquest annex.
Aquesta documentació es pot presentar al Registre de la seu central d'aquesta Secretaria, carrer Calàbria, 147, 08015 Barcelona; a les seves oficines territorials (c.
Juli Garreta, 14, 17002 Girona; rambla d'Aragó, 8, 25002 Lleida; Sant Francesc, 3, 1r, 43003 Tarragona; i c.
Montcada, 23, Palau Abària, 43500 Tortosa); o bé a qualsevol de les oficines i registres que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú..Els impresos de sol·licitud normalitzats es poden obtenir a la seu de la Secretaria de Joventut, a les oficines territorials de la Secretaria de Joventut, a la pàgina web http://www.gencat.cat/joventut/ajuts, a la pàgina web de l'Agència Catalana de Cooperació al Desenvolupament http://www.cooperaciocatalana.net, o a través del Sistema d'Atenció Ciutadana-InfoCat....2 Es modifica la base 7 de l'annex 1 de l'Ordre PRE/405/2006, que queda redactada de la manera següent:..7 Termini de presentació.El termini de presentació de les sol·licituds l'establirà la convocatòria corresponent a cada exercici....3 Totes les referències que l'Ordre PRE/405/2006, de 31 de juliol, fa al Departament de Presidència i a la Secretaria General de Joventut s'entenen fetes, respectivament, al Departament d'Acció Social i Ciutadania i a la Secretaria de Joventut.
Contra aquesta Ordre es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos, a comptar des de l'endemà de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.